Μπερνάρντο Ντάντι

Ο Μπερνάρντο Ντάντι (ιταλ.:Bernardo Daddi, περ. 1280 - 1348) ήταν πρώιμος Ιταλός ζωγράφος της Αναγέννησης και ο κορυφαίος ζωγράφος της Φλωρεντίας της γενεάς του. Ήταν ένας από τους καλλιτέχνες που συνέβαλαν στην επαναστατική τέχνη της Αναγέννησης, η οποία ξέφυγε από τις συμβάσεις της προηγούμενης γενεάς γοτθικών καλλιτεχνών, δημιουργώντας συνθέσεις που στόχευαν στην επίτευξη μιας πιο ρεαλιστικής αναπαράστασης της πραγματικότητας.Biography and analysis of artist's style at the J. Paul Getty Museum Ήταν ιδιαίτερα επιτυχημένος σε έργα μικρής κλίμακας και συνέβαλε στην ανάπτυξη του φορητού ρετάμπλ, μιας μορφής που στη συνέχεια απέκτησε μεγάλη δημοτικότητα.Enrica Neri Lusanna. "Daddi, Bernardo." Grove Art Online. Oxford Art Online. Oxford University Press. Web. 3 October 2016

 Βίος και έργο 
Η ημερομηνία γέννησης του Ντάντι παραμένει άγνωστη. Αναφέρεται για πρώτη φορά το 1312. Μπορεί να ήταν μαθητής του Τζόττο.

Το ύφος του Ντάντι προέρχεται από τις εργασίες του Τζόττο. Τα πρώιμα έργα του παρουσιάζουν εμφανείς συνδέσεις με έργα οπαδών του Τζόττο, όπως ο αποκαλούμενος "Δάσκαλος της Αγίας Καικιλίας" και άλλοι φλωρεντινοί δάσκαλοι του πρώτου τετα΄ρτου του 14ου αιώνα.Το κατοπινό του ύφος είναι εμφανώς πιο εκλεπτυσμένο και καταδεικνύει επιρροές από τον Μάζο ντι Μπάνκο

Ο Ντάντι πιθανότατα είχε σε λειτουργία μεγάλο εργαστήριο, καθώς εμφανίστηκε ένας μεγάλος αριθμός έργων με το ύφος του, αλλά καταδεικνύουν το "χέρι" μαθητών και βοηθών του. Παρά το υψηλό επίπεδο στην τέχνη του, η λυρική του κομψότητα μειώνεται κάπως από μια ορισμένη ακαδημαϊκή και μηχανική σκληρότητα.Bernardo Daddi, Italian Paintings: Florentine School, pp. 25–33

Ο Ντάντι επικεντρώθηκε σε θρησκευτικά μοτίβα και ρετάμπλ. Ένα τρίπτυχο που ζωγράφισε το 1328 βρίσκεται στο Ουφίτσι και υπάρχουν πολλά πάνελ στην Εθνική Πινακοθήκη και το Μουσείο Τέχνης Walters . Η Πινακοθήκη των Μουσείων του Βατικανού στεγάζει το μαρτύριο του Αγίου Στεφάνου, μια "πρεντέλλα" (Βάση στήριξης του ρετάμπλ) σε οκτώ πάνελ ζωγραφισμένη περίπου το 1345. Επηρεάστηκε επίσης από τη Σιένα τέχνη του Αμπρότζο Λορεντσέττι.

Η τελευταία εργασία του Ντάντι χρονολογείται το 1347, και πιστεύεται ότι πέθανε τον επόμενο χρόνο.

 Επιλεγμένα έργα 
μικρογραφία|328x328εσ| Παναγία με τους Αγίους Θωμά Ακινάτη και Παύλο

 Το μαρτύριο του Αγίου Στεφάνου (1324, χωρίς επαλήθευση)
 Παναγία και δύο Άγιοι, ή τρίπτυχο Ognissanti (1328)
 Αγία Ούρσουλα (1333)
 Παναγία Βρεφοκρατούσα (1335), Orsanmichele, Φλωρεντία
 Γέννηση και Ευαγγελισμός στους Βοσκούς (1336), Μουσείο Καλών Τεχνών, Βοστώνη
 Τέσσερις μουσικοί άγγελοι, τμήμα του ρετάμπλ Η Στέψη της Παρθένου, Christ Church Picture Gallery, Οξφόρδη
 Ο Γάμος της Παναγίας (1336–1340)
 Πλύπτυυχο του Αγίου Παγκρατίου (1336–1340)
 Η Κοίμηση της Θεοτόκου (1337–1339)
 Τρίπτυχο: Παναγία και Βρέφος ένθρονοι με Αγίους (1338), Πινακοθήκη Κουρτώ
 Τρίπτυχο με την Παναγία και το Βρέφος( 1339), Ινστιτούτο Τέχνης της Μινεάπολης
 Η στέψη της Παναγίας (περίπου 1340–1345), Εθνική Πινακοθήκη
 Πολύπτυχο: Σταύρωση με Αγίους (1348), Πινακοθήκη Κουρτώ

Δείτε επίσης
 Κατάλογος Ιταλών ζωγράφων

 Παραπομπές 

 Εξωτερικοί σύνδεσμοι 

 Bernardo Daddi at the National Gallery of Art

Κατηγορία:Ιταλοί ζωγράφοι του 14ου αιώνα
Κατηγορία:Ζωγράφοι γοτθικού ρυθμού